BIOMIN Slovensko, s.r.o.
V Ý R O Č N Á    S P R Á V A

Hospodársky rok  

od 1.10.2015 do 30.9.2016

                                           Ing. Jaroslav  LANGER, PhD.
                    konateľ

Identifikácia organizácie:

Názov: BIOMIN Slovensko, s.r.o.

Sídlo:   925 85  Neded 190
Forma: spoločnosť s ručením obmedzeným

Dátum založenia: 15.3.1999

Dátum zápisu do obchodného registra: 27.5.1999
Obchodný register: OS Trnava, oddiel: Sro, vložka číslo 16722/T

Spoločníci a výška ich vkladu:

Jediným spoločníkom spoločnosti je:

- BIOMIN Animal Nutrition GmbH, Erber Campus 1, 3131 Getzendorf, Rakúsko       

  205 803,-  €
Konatelia spoločnosti:

Ing. Jaroslav Langer,PhD. r.č. 580824/6400, bytom Gen. Svobodu 1951/22, 

929 01 Dunajská Streda 

Markus Edlinger, Ramwoldnestrasse 28, Schlierbach, Rakúsko 

Prokurista: Markus Hennenbichler, Marbach im Felde 69, Rastnefeld, Rakúsko

Na základe žiadosti spoločnosti s odôvodnením, že ovládajúca osoba používa účtovné obdobie od 1.10. do 30.9., Daňový úrad Šaľa rozhodnutím zo dňa 17.5.2004 povolil

účtovnej jednotke zmenu účtovného obdobia z kalendárneho na hospodársky rok, na základe ktorého účtovné obdobie začína 1.10.2015 a končí 30.9.2016.
Hlavný predmet činnosti spoločnosti:

- nákup a predaj krmív s vysokokvalifikovaným odborným poradenstvom

- nákup a predaj konzervantov

- nákup a predaj poľnohospodárskych produktov rastlinnej a živočíšnej výroby

Organizačná štruktúra:

Ing. Jaroslav Langer – konateľ spoločnosti

Ing. Beáta Keszeliová – ekonómka

Mgr. Filip Langer – logistika, marketing

Vzdelávanie zamestnancov a predajcov v roku 2016
V roku 2016 bolo vzdelávanie našich predajcov a zamestnancov zabezpečené viacerými formami. Jednou z nich bolo interné vzdelávanie na Slovensku, ktoré sa konalo každé dva mesiace mimo priestorov firmy a bolo spojené aj s team buildingom. Školené boli hlavne vybraté produktové línie, na ktoré sme sa centrálne sústredili, nakoľko majú aj najzaujímavejšie marže. V tomto roku sa zmenila stratégia prezentácií a školiteľov. Témy nám prezentovali služobne mladší kolegovia, ktorý sa takto naučili tematiku, naučili sa pracovať s Power Pointom a tiež vystupovať pred auditóriom. Druhou formou bolo externé vzdelávanie predajcov v materskej firme v Rakúsku, kde boli školení Technical sales managermi a tiež Product championmi z celého sveta na tzv. Sales trainingoch. Tu sme sa zamerali na jednotlivé druhy hospodárskych zvierat a na vybrané výživárske produkty ponúkané našou spoločnosťou. Tieto tréningy sú robené intenzívnou formou po dobu jedného týždňa temer pravidelne v rakúskom meste Krems an der Donau. Špeciálne to boli tréningy z oblasti výživy a chovu hovädzieho dobytka a hydiny. Ďalšou formou vzdelávania bolo školenie ohľadom predajných techník, ktorú pre nás robí už niekoľko rokov spoločnosť Mercuri International. Hlavným cieľom je zlepšenie predaja nami ponúkaných produktov s dôrazom na profesionalitu a kvalitný servis v kontakte s klientmi. Hlavnými produktovými líniami na, ktoré sme preferovali v tomto roku boli: Mycofix, Rumen Power a Levabon Rumen E. Očakávaný efekt sa nedostavil v takej miere ako sme očakávali, lebo naši klienti, pri poklese nákupnej ceny mlieka o 30 %, vyradili tieto aditíva ako prvé z kŕmnych dávok svojich stád. Malí pokles predaja v tejto dlhotrvajúcej mliečnej kríze považujem za víťazstvo. Napriek tomu, že situácia v počte hospodárskych zvierat na Slovensku je katastrofálna a samotný sektor živočíšnej výroby je na pokraji zániku, naši politický predstavitelia tento problém neriešia. Riešia a dotujú rastlinnú výrobu, kde majú dominantné postavenie agro oligarchovia, ktorí dokážu dostatočne silno lobovať a ovplyvňovať nadstavenie dotačných objemov smerom k rastlinnej výrobe. 
Práca na úseku marketingu 
V priebehu predchádzajúceho hospodárskeho roka vydala naša spoločnosť tri čísla svojho firemného žurnálu „BIOMIN žurnál“ v priemernom náklade cca 250 kusov. Tento odborný časopis so zameraním sa na výživu hospodárskych zvierat je v súčasnosti vysoko akceptovaný odbornou verejnosťou a patrí na Slovensku k najžiadanejším. Novým produktom je časopis Science & solutions, ktorých vydávame ročne 4- 5 čísiel. Sú to preklady nášho korporátneho časopisu s identickým názvom a je z rôznych oblastí živočíšnej výroby. V marketingovej práci sme úzko prepojení na marketingovú činnosť materskej firmy, čo nám prácu uľahčuje a dáva viac času na objem marketingu. Samozrejme, že to vedie aj k zlacneniu v tejto oblasti. Svoje produkty naďalej propagujeme v rozličných odborných časopisoch, kde uverejňujeme produktové reklamy podľa potreby a aktuálnosti predaja tých ktorých produktov. Jedná sa o celoslovenské periodiká Slovenský chov a Info Holsteinskej asociácie.
Okrem toho sme v tomto roku začali pôsobiť na náš trh jedinečným, novým info kanálom a tým je e-mail marketing. Touto formou vieme veľmi aktuálne a efektívne atakovať vybrané skupiny klientov podľa našich aktuálnych potrieb. 

V tomto roku sme zorganizovali konferenciu BIOMIN Fórum na tému Mycotoxíny a ich dopad na reprodukciu a produkciu našich hospodárskych zvierat. Organizovali sme ho v hotely Kaskády v  Sielnici. Našimi partnermi na tejto akcii boli Veterinárná a farmaceotická univerzita v Košiciach, SPU v Nit e, Slovenská hydinárska únia, Slovenska holsteinská asociácia a mediálnym partnerom bola redakcia časopisu Slovenský chov. Akcia bola vydarená lebo sa na nej zúčastnilo cca 70 ľudí z radov špičkových odborníkov. V tomto roku sme sa zúčastnili výstave hospodárskych zvierat v Kočíne, kde sa začína schádzať každoročne elita slovenského chovu holsteinského dobytka. V máji sme sa zúčastnili na výstave Pinzgauského dobytka v Podtúrni, kde sme aj aktívne sponzorovali víťazov. V tomto roku sme pokračovali v intenzívnej komunikácii so Zväzom chovateľov slovenského strakatého dobytka. Toto sú akcie, ktoré majú po marketingovej stránke zmysel pre našu spoločnosť. V priebehu roka sme sa zúčastňovali rôznych odborných seminárov ako priamy účastníci so svojimi referátmi. 
Naše odborné články majú stále vysokú hodnotu a s radosťou ich uverejňujú rôzne odborné časopisy. Marketingové plánovanie sa stáva aj na úrovni holdingu jednou z našich kľúčových činností, kde sa nič nenecháva na náhodu.
Štruktúra predaja 

V roku 2015- 2016 sme ponúkali našim zákazníkom širokú škálu produktov. Všetko tieto produkty, sú produkované našou materskou spoločnosťou alebo jej dcérskymi spoločnosťami. Medzi najlepšie predávané produkty boli v tomto hospodárskom roku konzervačné látky na objemové krmivá z produktovej línie BioStabil a Mycofix. Tak isto sme začali predaj produktu Levabon Rumen E. Tento rok sa nám nedarilo zvyšovať aj predaj deaktivátorov mykotoxínov z produktovej línie Mycofix. Táto produktová línia je jedinečnou na svete a v súčasnosti je naša spoločnosť prvou a jedinečnou na svete, ktorá má celosvetovo patentované produkty v oblasti ich pôsobenia. Je tiež priekopníkom v tejto oblasti. V predaji premixov sme mali pokles tento rok, tak ako všade. Situácia na trhu s komoditami sa opäť zmenila oproti minulému hospodárskemu roku. Zmena je v tom, že väčšina obilnín je na skladoch podnikov, lebo nie je záujem o ne za normálnu cenu. Pokles stavov ošípaných na Slovensku sa zastavil a súčasný stav prasníc je okolo 34 tisíc kusov. Poľnohospodári sa viac začali venovať nákupu odstavčiat a následne vykrmovaniu ošípaných. Cena surového kravského mlieka sa pohybuje v súčasnosti na 0,23- 0,24 € za liter. Cena je ale veľmi labilná v celej Európe. Táto cena je pri tom o 0,10 € pod cenou západných štátov EÚ. Stavy hovädzieho dobytka klesli len málo, takže tu ešte bol priestor pre náš predaj. Naša orientácia na produkty pre hovädzí dobytok sa ukázala ako prezieravá. Opísaná situácia významne vplýva na predaj premixov a aditív pre ošípané a aj hovädzí dobytok. Produkty pre hovädzí dobytok sú v súčasnosti nosné, spolu s hore uvedenými aditívami. Aj keď poľnohospodári znížili množstvo používaných premixov a aditív, ale neprestali používať konzervanty do siláží, hoci aj tu mierne poklesol náš predaj oproti predchádzajúcemu roku. Takto vyzeral náš predajný priestor. 
 Naši obchodný partneri
V tomto roku sme stratili niekoľko partnerov. Bolo to ale z tých dôvodov, že buď zrušili živočíšnu výrobu, firma skrachovala alebo ju kúpil niektorý z integrátorov. Odrazilo sa to aj na našich finančných výsledkoch. V oblasti stredného Slovenska sme udržali predaj na minuloročných obratoch. Je to vďaka iniciatíve kolegu Ing. Struhára a tiež výraznej pomoci vedenia firmy. Táto oblasť je stabilizovaná a máme tu veľa z našich kľúčových zákazníkov. Platobná disciplína našich obchodných partnerov sa nezhoršuje ale je treba vynaložiť veľa úsilia na postupné zlepšovanie stavu, ktorí bol minulí rok. Stav pohľadávok sa mierne zmenil k lepšiemu. Toto je oblasť, kde musíme urobiť najväčší kus práce a významne znížiť vek pohľadávok.  

Hospodárska kríza sa v poľnohospodárstve prejavuje v súčasnosti v plnej nahote. Vďaka kríze a dlhodobému nezáujmu štátu o poľnohospodárstvo je alarmujúci stav aj v personálnom obsadení podnikov. Každý kto mal aspoň trochu ambícií už z tohto sektoru odišiel. Toto veští, pre budúcnosť, že aj v budúcnosti to nebude lepšie. Dostali sme sa do situácie, keď sa tzv. manažéri starajú len o to aby mali na dvoroch perfektné strojové vybavenie a pre seba zabezpečenú životnú úroveň lepšiu ako mali niekedy baróni a grófi. Podniky žijú z dotácií a došlo k obrovskému úpadku odbornosti a profesionálnej cti. V súčasnosti niet obchodného partnera, ktorý by vedel oceniť našu odbornosť a korektné vzťahy, na ktorých si zakladáme. 
Naši najväčší partneri v roku 2015- 2016 sú zobrazený na grafe.

Charakteristika produktov

Našim základným sortimentom pre predaj sú v súčasnosti ešte stále  vitamíno- minerálne premixy do kŕmnych zmesí pre hospodárske zvieratá. Premixy pre hydinu a ošípané sú produkované našou materskou firmou Biomin GmbH z Rakúska, ktorá ich vyrába šesťdesiat kilometrov od slovenských hraníc v Stötera, neďaleko mesta Eisenstadt. Premixy a aditíva pre prežúvavce sa produkujú v západnom Rakúsku v mestečku Zell an der Pramm. Tieto premixy spĺňajú kritériá najvyššej kvality, lebo firma Biomin GmbH je nositeľom certifikátu ISO 9001 a HACCP.  
Konzervanty na výrobu siláží nám dodáva nemecká spoločnosť Addcon a hlavným dodávateľom mikrobiologických silážnych konzervantov je naša materská firma. Naše vlastné konzervačné látky s ktorých vývojom sme začali pred časom a teraz sme pri ich plnom využívaní a exploatácii na trhu a BIOMIN Slovensko je jednotkou na svete v predaji v rámci celej spoločnosti BIOMIN. Tieto konzervačné látky  tak isto spĺňajú kritériá najvyššej kvality a sú tak isto vyrábané v podmienkach najvyššej kvality, čoho dôkazom je ISO certifikát. Ich sortiment sa každý rok rozširuje. Hore uvedené komponenty sú najdôležitejšie z nášho sortimentu. Na druhej strane uvádzame na trh aj množstvo produktov s EKO certifikátom, lebo na severe Slovenska je veľké množstvo fariem v EKO produkcii.
Plán rozvoja spoločnosti

V budúcom období plánuje naša spoločnosť rovnomerne teritoriálne rozloženie predajcov po celom Slovensku. V súčasnosti sa ale veľmi ťažko nachádzajú nový ľudia do pozície predajca. Mladý ľudia nemajú záujem o túto náročnú prácu a konkurencia má veľmi slabých ľudí na pretiahnutie k nám. Pre budúcnosť je prioritou spoločnosti stabilný a bezpečný objem predaja produktov, ktorý zabezpečí hladký chod spoločnosti. Zvýšenie objemu je rok od roku náročnejšie nakoľko je neustáli pokles stavov hospodárskych zvierat na Slovensku, tak v oblasti ošípaných ako aj v oblasti hovädzieho dobytka. Počet firiem v našej branži sa postupne znížil na 25 %. Dochádza v súčasnosti k veľmi nekalej konkurencii medzi jednotlivými spoločnosťami.  Ďalšou prioritou je zabezpečenie návratnosti peňazí za tovary v lehote splatnosti a tiež starých dlhov. Tak isto musíme klásť obrovský dôraz na výber voľných spolupracovníkov. Je nám jasné, že len s kvalitnými predajcami sa dá preraziť na trhu. Z toho dôvodu spoločnosť pristupuje aj na preškoľovanie predajcov, čo sa týka predajných techník. Medzi naše úlohy pre budúcnosť patrí aj stabilizácia hladkého chodu spoločnosti.

Okrem toho chceme naďalej intenzívne pracovať na dobrom mene našej spoločnosti a na tom aby sme zabezpečili pre našich klientov maximálnu spokojnosť s našimi produktmi a našim servisom. Základným heslom musí byť slogan „Zákazník je kráľ“. 

	NP
	MTX
	Acids
	Phytogenics
	Trade
	Microbials
	
	

	720 000
	178 400
	43 100
	1 100
	172 600
	77 700
	
	

	
	
	
	
	
	
	
	

	

	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	


	
	
	
	
	
	
	

	
	
	
	
	
	
	

	Čiližská Radvaň

